pythainlp/thai-wiki-dataset-v3 huggingface dataset:
แร้งเครา

แร้งเครา (Bearded vulture, Lammergeier,  Ossifrage; ) นกล่าเหยื่อขนาดใหญ่จำพวกแร้งชนิดหนึ่ง จัดอยู่ในประเภทแร้งโลกเก่า โดยเป็นเพียงชนิดเดียวเท่านั้นที่อยู่ในสกุล Gypaetus
แร้งเครา เป็นแร้งขนาดใหญ่เมื่อเทียบกับแร้งชนิดอื่น ๆ จะมีขนาดใหญ่กว่า และมีลักษณะที่แตกออกไปจากแร้งทั่วไปอย่างเห็นได้ชัด คือ ส่วนหัวจะมีขนปุกปุยต่างจากแร้งทั่วไปที่หัวและลำคอจะล้านเลี่ยน สีของขนตามลำตัวเป็นสีเหลือง ส่วนหัวสีขาวเป็นสัญลักษณะบ่งบอกว่า แร้งตัวนั้นโตเต็มวัยแล้ว และมีกระจุกขนสีดำบริเวณจะงอยปากล่างแลดูคล้ายเครา อันเป็นที่มาของชื่อ
แร้งเครา มีขนาดลำตัวยาวประมาณ 95–125 เซนติเมตร น้ำหนักตั้งแต่ 4.5–9.9 กิโลกรัม ความยาวปีกเมื่อกางเต็มที่เกือบ 10 ฟุต มีเอกลักษณะในการบินเฉพาะตัว มีสายตารวมถึงประสาทในการดมกลิ่นอย่างดีเยี่ยม
กระจายพันธุ์ตามเทือกเขาสูงในทวีปยุโรปตอนใต้, แอฟริกา จนถึงอินเดีย และทิเบต เช่น เทือกเขาแอลป์ ทำรังและวางไข่บนหน้าผาสูงสำหรับใช้หลบหลีกจากสัตว์นักล่าชนิดต่าง ๆ ที่มารังควาญได้
นอกจากจะกินเนื้อและซากสัตว์ต่าง ๆ เหมือนแร้งชนิดอื่นแล้ว แร้งเครายังมีพฤติกรรมและชื่นชอบอย่างมากในการกินกระดูกด้วย สันนิษฐานว่าคงเป็นเพราะอาหารขาดแคลนด้วยปัจจัยของถิ่นที่อยู่อาศัยที่ทำให้หาอาหารได้ยากและสภาพอากาศที่หนาวเย็น เคยมีผู้พบแร้งเคราคาบกระดูกสัตว์ชิ้นใหญ่ เชื่อว่าเป็นกระดูกของแกะบินขึ้นไปในอากาศที่จุดสูงสุด และทิ้งลงไปให้แตกเป็นชิ้นละเอียดกับพื้น ก่อนจะบินลงมากินทั้งหมดลงไปในกระเพาะ
==อ้างอิง==
==แหล่งข้อมูลอื่น==
Video of lammergeier shattering bones into smaller pieces which it then feeds  at ARKive
Species text in The Atlas of Southern African Birds
Facts and Characteristics: Bearded Vulture at Vulture Territory
The Lammergeier in Spain
Cine and photo work about the Bearded Vulture in the Alps
แร้ง
นกที่พบในทวีปยุโรป
นกที่พบในทวีปแอฟริกา
นกที่พบในทวีปเอเชีย
ปีแยร์ โอเฌอโร

ชาร์ล ปีแยร์ ฟร็องซัว โอเฌอโร (Charles Pierre François Augereau) เป็นจอมพลแห่งจักรวรรดิฝรั่งเศสที่หนึ่ง เขาเป็นหนึ่งในผู้บัญชาการในสงครามปฏิวัติฝรั่งเศส หลังเขานำกองทัพต่อต้านสเปนและเข้าเป็นผู้ใต้บังคับบัญชาของนายพลนโปเลียน โบนาปาร์ตในอิตาลี หน้าที่การงานของเขาก็เจริญเติบโตอย่างรวดเร็ว เขาเข้าร่วมการต่อสู้ในทุกยุทธการของสงครามนโปเลียนในปี 1796 โดยทำผลงานอย่างยอดเยี่ยม
หลังนโปเลียนขึ้นเป็นจักรพรรดิแห่งฝรั่งเศส นโปเลียนก็ยังคงไว้วางใจมอบหมายให้โอเฌอโรคุมกำลังสำคัญ แต่หลังนโปเลียนสิ้นอำนาจและถูกส่งตัวไปยังเกาะเอลบาแล้ว โอเฌอโรก็เข้าร่วมการฟื้นฟูราชวงศ์บูร์บง แม้เขาจะย้ายข้างมาอยู่ฝ่ายตรงข้ามกับนโปเลียน แต่เมื่อเขาได้ยินข่าวว่านโปเลียนสามารถหนีออกมาจากเกาะเอลบาได้และกำลังรวบรวมกองทัพใหม่ เขาได้เดินทางไปไปเข้าร่วมกับนโปเลียนแต่ถูกนโปเลียนจับกุมข้อหาทรยศแยะกักขังเขาไว้ ภายหลังจากที่นโปเลียนพ่ายแพ้และถูกส่งตัวไปยังเกาะเซนต์เฮเลนา พระเจ้าหลุยส์ที่ 18ได้ขึ้นครองบัลลังก์ฝรั่งเศสโดยสมบูรณ์ ก็ทรงปลดโอเฌอโรออกจากทุกตำแหน่งในกองทัพและริบฐานันดรและเบี้ยหวัด โอเฌอโรเสียชีวิตที่บ้านของเขาในลาอูแซย์เมื่อมีอายุได้ 53 ปี
== อ้างอิง ==
Koch, Mémoires de Masséna
Andreossi, Baron A. F. La Campagne sur le ..., 1800 - 1801
Bouvier, Bonaparte en Italie
Boycott-Brown, Martin. The Road to Rivoli. London: Cassell & Co., 2001. ISBN 0-304-35305-1
Ducasse, Baron A. Précis de la campagne de ... de Lyon en 1814
Michel Cadé, « Augereau (Charles, Pierre, François) », in Nouveau Dictionnaire de biographies roussillonnaises 1789-2011, vol. 1 Pouvoirs et société, t. 1 (A-L), Perpignan, Publications de l'olivier, 2011, 699 p. (ISBN 9782908866414)
== แหล่งข้อมูลอื่น และ อ้างอิง ==
บุคคลจากปารีส
นักการทหารชาวฝรั่งเศส
บุคคลในสงครามนโปเลียนชาวฝรั่งเศส
ขุนนางฝรั่งเศส
ผู้ได้รับเครื่องอิสริยาภรณ์เลฌียงดอเนอร์
ผู้มีชื่อจารึกใต้ประตูชัยฝรั่งเศส
จ็อบ ซิมูเลเตอร์

จ็อบ ซิมูเลเตอร์ (Job Simulator) หรือชื่อเต็มคือ Job Simulator: The 2050 Archives เป็นวีดีโอเกมแบบความเป็นจริงเสมือนแนวจำลองชีวิตที่ผลิดโดย Owlchemy Lab สำหรับไมโครซอฟท์ วินโดวส์ โดยผู้เล่นจะได้สัมผัสโลกของการทำงาน
== ตัวเกม ==
ในเกมนี้มีการจำลองงาน 4 งานคือ
พนักงานออฟฟิส
พนักงานร้านอาหาร
พนักงานร้านขายของ
พนักงานอู่ซ่อมรถ
== การวางจำหนาย ==
จ็อบ ซิมูเลเตอร์ เป็นเกมแรกที่วางจำหน่ายทาง SteamVR device.ตัวเกมรองรับเครื่องเล่นเกม HTC Vive โดยวางจำหน่ายในวันที่ 5 เมษายน พ.ศ. 2559 ก่อนที่นักพัฒนาลดราคาเกมลงในภายหลังตามการตอบสนองต่อความคิดเห็นของลูกค้า นักพัฒนาเรียกสิ่งสร้างขึ้นเรื่อยว่า  "smaller human mode" สำหรับผู้เล่นที่ไม่สามารถเล่นเกมความเป็นจริงเสมือน
== สมุดภาพ ==
ไฟล์:Jobbot.png
ไฟล์:Job Simulator screenshot - Office 01.png
ไฟล์:Job Simulator screenshot - Fun 02.png
ไฟล์:Job Simulator screenshot - Auto 01.png
ไฟล์:Job Simulator screenshot - Constore 01.png
ไฟล์:Job Simulator screenshot - Fun 01.png
ไฟล์:Job Simulator screenshot - Kitchen 02.png
ไฟล์:Job Simulator screenshot - Office 02.png
ไฟล์:Job Simulator screenshot - Kitchen 01.png
== อ้างอิง ==
== แหล่งข้อมูลอื่น ==
official website
วิดีโอเกมที่ออกวางจำหน่ายในปี พ.ศ. 2559
เกมสำหรับเพลย์สเตชัน 4
เกมสำหรับวินโดวส์
แม่พระพิลก

แม่พระพิลก หรือ พระเทวี เป็นพระนามที่กล่าวถึงพระชายาพระองค์หนึ่งที่ไม่ปรากฏพระนามในพญาสามฝั่งแกน และพระมหาเทวีในพระเจ้าติโลกราชแห่งล้านนา ถือเป็นมหาเทวีที่มีบทบาทสูงยิ่งในราชสำนัก ได้รับการสนับสนุนจากเจ้านายเมืองลำปาง-เขลางค์จนมีอำนาจมากพอที่ยึดอำนาจจากพระราชสวามี และเกื้อหนุนพระราชโอรสในการปกครองอาณาจักรล้านนาร่วมกันตลอดพระชนม์ชีพ
== พระราชประวัติ ==
พระองค์มีพระนามว่ากระไรไม่ปรากฏ มีการกล่าวถึงในจารึกฐานพระพุทธรูปแม่ศรีมหาตาเรียกว่า “แม่พระพิลก” พิเศษ เจียจันทร์พงษ์ว่าชื่อดังกล่าวมีความหมายว่าพระราชชนนีมหาเทวีในพระเจ้าติโลกราช ส่วนชินกาลมาลีปกรณ์เรียกว่า “พระเทวี” พระองค์เป็นน้องสาวของหมื่นโลกนครเจ้าเมืองลำปาง (ต่อมาได้รับการสถาปนาเป็นหมื่นโลกสามล้านในรัชกาลพระเจ้าติโลกราช) พระองค์มีความสัมพันธ์บางประการกับเมืองแพร่ อาจมีความสัมพันธ์เครือญาติกับเมืองสุโขทัยด้วย ดังปรากฏการทำบุญสร้างพระพุทธรูปแม่ศรีมหาตาร่วมกับพระราชชนนีของพระมหาธรรมราชาพระองค์หนึ่งของสุโขทัย เฉลิมวุฒิ ต๊ะคำมีว่าพระองค์มีความสัมพันธ์ฉันญาติกับพระบรมครูติโลกดิลกติรัตนศิลคันธวันวาสีว่าอาจเป็นพระชนกของแม่พระพิลก ซึ่งสอดคล้องกับพระนามของพระเจ้าติโลกราช พระราชโอรสตามทำเนียมการนำชื่อบรรพบุรุษมาตั้งชื่อหลาน ส่วนพิเศษ เจียจันทร์พงษ์ว่าแม่พระพิลกเป็นพี่น้องหรือเครือญาติกับนางษาขาพระราชชนนีในพระมหาธรรมราชาที่ 4
หลังการอภิเษกสมรสกับพญาสามฝั่งแกน ประสูติกาลพระราชโอรสคือพระเจ้าติโลกราชพระราชโอรสลำดับหกซึ่งอยู่ห่างไกลต่อการสืบราชสมบัติ แต่จากการสนับสนุนของกลุ่มเจ้านายลำปาง-เขลางค์ ญาติวงศ์ฝ่ายพระราชชนนี จึงทำให้พระเจ้าติโลกราชยึดราชสมบัติจากพระราชชนกและครองราชสมบัติในปี พ.ศ. 1985 ซึ่งพระมหาเทวีมีบทบาททางการเมืองสูงมาก เพราะพระเจ้าติโลกราชยังครองราชย์ปกครองบ้านเมืองอยู่ภายใต้ดุลยพินิจของพระมหาเทวี ปรากฏการกล่าวถึงทั้งสองพระองค์คู่กันว่า มหาราชเจ้าทั้งสองพระองค์ หรือ พระเป็นเจ้าแม่ลูก มาตลอด และยังปรากฏใน ชินกาลมาลีปกรณ์ ว่าพระมหาเทวีสำเร็จราชการปกครองอาณาจักรเพียงลำพังพระองค์ ความว่า
“เมื่อปีนั้นเป็นปีเถาะอยู่ พระเจ้าสิริธรรมจักรพรรดิราชาธิราช ทรงปรารถนาจะเป็นทายาทแห่งพระศาสนาเพื่อสนองคุณพระบรมชนกชนนี จึงมอบราชสมบัติให้แก่พระเทวี ผู้เป็นพระราชมารดาของพระองค์ แล้วทรงผนวช”
นอกจากนี้พระองค์ยังได้รับพระบรมราชโองการจากพระเจ้าติโลกราชให้ยกทัพไปตีนครรัฐแพร่ ในเวลาเดียวกันพระเจ้าติโลกราชเองจะยกทัพไปตีนครรัฐน่าน ดังปรากฏใน พื้นเมืองเชียงใหม่ ซึ่งการยกทัพไปครั้งนั้น หาได้รบกันจริงจัง หากแต่เป็นการเจรจากับท้าวแม่นคุณ เจ้าเมืองแพร่ ว่าให้ออกมาถวายบังคม หลังจากที่ท้าวแม่นคุณออกมาถวายบังคมแล้ว พระองค์ก็โปรดเกล้าฯ ให้ท้าวแม่นคุณครองเมืองแพร่ต่อไปก่อนยกทัพกลับ ถือเป็นชัยชนะที่รวดเร็วและง่ายดายยิ่ง หลังจากนั้นเป็นต้นมานครรัฐแพร่จึงถูกรวมเข้ากับอาณาจักรล้านนาในปี พ.ศ. 1987
== อ้างอิง ==
ราชวงศ์มังราย
สมเด็จพระราชชนนีพันปีหลวง
สมเด็จพระราชินีนาถ
ริสา หงษ์หิรัญ

ริสา หงษ์หิรัญ หรือ เบคกี้ รัสเซลล์ (Becky Russell) ชื่อจริง รมิดา รัสเซลล์ มณีเสถียร ชื่อเล่น เบคกี้ กรรมการบริหารและผู้อำนวยการฝ่ายบูติคสตรี บริษัท ไอ.ซี.ซี.อินเตอร์เนชั่นแนล จำกัด (มหาชน) นักแสดง นางแบบ อดีตสาวแพรว   และรองมิสไทยแลนด์เวิลด์ อันดับ 1 ในปี พ.ศ. 2531 (1988)  เจ้าของแบรนด์ Becky Russell (เบคกี้ รัสเซลล์)
== ประวัติ ==
ริสา หงษ์หิรัญ เป็นลูกครึ่งอเมริกัน-ฟิลิปปินส์ เกิดและเติบโตที่ประเทศไทย
== การศึกษา ==
ริสา หงษ์หิรัญ จบการศึกษาระดับประถมศึกษาจากโรงเรียนไผทอุดมศึกษา ต่อมาได้ศึกษาระดับมัธยมศึกษาตอนต้นและตอนปลายจากโรงเรียนบดินทรเดชา (สิงห์ สิงหเสนี) สำเร็จการศึกษาปริญญาตรี คณะบริหารธุรกิจ มหาวิทยาลัยอัสสัมชัญ และปริญญาโท สาขาวิชาการสื่อสารมวลชน คณะนิเทศศาสตร์ จุฬาลงกรณ์มหาวิทยาลัย ปัจจุบันกำลังศึกษา หลักสูตรปริญญาดุษฎีบัณฑิต สาขาพัฒนศึกษา ภาควิชา นโยบาย การจัดการและความเป็นผู้นำทางการศึกษา คณะครุศาสตร์ จุฬาลงกรณ์มหาวิทยาลัย
== ผลงาน ==
=== ละครโทรทัศน์ ===
๒๕๓๓ โก๋ตี๋กี๋หมวย ช่อง 3 สถาพร นาควิลัย, ตรีรัก รักการดี, มณีนุช เสมรสุต, ศานติ สันติเวชกุล, ริสา หงษ์หิรัญ, อานนท์ สุวรรณเครือ
๒๕๓๖ คนละโลก ช่อง 5 ยุรนันท์ ภมรมนตรี, ปรียานุช บานประดับ, ริสา หงษ์หิรัญ
๒๕๓๖ เหลี่ยมลูกไม้  ช่อง 9 ยุรนันท์ ภมรมนตรี, แสงระวี อัศวรักษ์, สุธิตา เกตานนท์, ภาณุเดช วัฒนสุชาติ, ริสา หงษ์หิรัญ, นิสา วงศ์วัฒน์
๒๕๔๐ สวรรค์ยังมีชั้น ช่อง 5 ยุรนันท์ ภมรมนตรี, อภิชาติ หาลลำเจียก, ริสา หงษ์หิรัญ
๒๕๖๒ กลับไปสู่วันฝัน ช่อง พีพีทีวี ปิยธิดา มิตรธีรโรจน์, กฤษฎา พรเวโรจน์, ธนา สุทธิกมล, กวี ตันจรารักษ์, สิรินาถ สุคันธรัต, ริสา หงษ์หิรัญ''
=== ภาพยนตร์===
2534 ผ่าปืน 91 รับบทนำหญิงคู่กับฉัตรชัย เปล่งพานิช
2545 เกิร์ลเฟรนด์ 14 ใสกำลังเหมาะ รับบท แม่ของนุ้ย
=== ละครเวที===
๒๕๕๕ หลังคาแดง
===พิธีกร===
มิสยูนิเวิร์สไทยแลนด์ 2563 ร่วมกับ ปิยะวัฒน์ เข็มเพชร
=== รายการโทรทัศน์===
รายการเคาะกระทะ
== รางวัลที่ได้รับ ==
๒๕๕๘ บุคคลดีเด่นด้านสังคม ในงานเทียนส่องใจ ประจำปี ๒๕๕๘ ศูนย์วิจัยโรคเอดส์ สภากาชาดไทย 
๒๕๕๘ แม่ดีเด่นวันนี้ กรุงเทพมหานคร
๒๕๓๑ รองมิสไทยแลนด์เวิลด์ อันดับ ๑
== เครื่องราชอิสริยาภรณ์ ==
== อ้างอิง ==
นักแสดงชาวไทย
บุคคลจากโรงเรียนบดินทรเดชา (สิงห์ สิงหเสนี)
บุคคลจากคณะบริหารธุรกิจ มหาวิทยาลัยอัสสัมชัญ
นิสิตเก่าคณะนิเทศศาสตร์ จุฬาลงกรณ์มหาวิทยาลัย
ดับเบิลยูดับเบิลยูเอฟ ไลท์เฮวีเวตแชมเปียนชิป

ดับเบิลยูดับเบิลยูเอฟ ไลท์เฮฟวีเวตแชมเปียนชิป (WWF Light Heavyweight Championship) เป็นตำแหน่งแชมป์เดี่ยวของ WWF หรือ WWE ในปัจจุบัน ก่อตั้งขึ้นเมื่อวันที่ 26 มีนาคม ค.ศ. 1981 ถึง 30 พฤศจิกายน ค.ศ. 2001
== สถิติการครองแชมป์ ==
== แหล่งข้อมูลอื่น ==
WWF Light Heavyweight Title History
Wrestling-Titles.com: WWF World Light Heavyweight Title
1997 WWF event results
1997 tournament results
WWE Cruiserweight Championship Title History
เข็มขัดของดับเบิลยูดับเบิลยูอี
แชมเปี้ยนชิพของมวยปล้ำรุ่นไลท์เฮฟวี่เวท
อาโอเอช เวิลด์ เทเลวิชัน แชมเปียนชิป

อาโอเอช เวิลด์ เทเลวิชัน แชมเปียนชิป (ROH World Television Championship) เป็นตำแหน่งแชมป์เดี่ยวของสมาคม Ring of Honor ก่อตั้งขึ้นเมื่อวันที่ 20 มกราคม ค.ศ. 2010
==แชมเปียนส์==
== สถิติในการครองแชมป์ ==
As of  , .
== อ้างอิง ==
== แหล่งข้อมูลอื่น ==
ROH Wrestling.com
เข็มขัดแชมป์ของอาโอเอช
มินาโมโตะ อาสึชิโกะ

มินาโมโตะ อาสึชิโกะ (源懿子, พ.ศ. 1659–6 สิงหาคม 1686) เป็นพระชายาในจักรพรรดิโกะ-ชิรากาวะ จักรพรรดิองค์ที่ 77 และเป็นพระราชมารดาของจักรพรรดินิโจ จักรพรรดิองค์ที่ 78
พระชายาอาสึชิโกะประสูติเมื่อ พ.ศ. 1659 ในรัชสมัยจักรพรรดิโทบะ และมีพระประสูติกาล เจ้าชายโมริฮิโตะ หรือต่อมาคือ จักรพรรดินิโจ เมื่อ พ.ศ. 1686 แต่หลังจากมีพระประสูติกาลได้ไม่นานพระชายาอาสึชิโกะก็สิ้นพระชนม์เมื่อพระชนมายุเพียง 27 พรรษา
== อ้างอิง ==
เสียชีวิตจากฝีดาษ
ไทระ โนะ ชิเงะโกะ

ไทระ โนะ ชิเงะโกะ (, พ.ศ. 1685 – 14 สิงหาคม พ.ศ. 1719) เป็นพระสนมในจักรพรรดิโกะ-ชิระกะวะ จักรพรรดิองค์ที่ 77 และพระราชมารดาของ จักรพรรดิทะกะกุระ จักรพรรดิองค์ที่ 80
พระสนมชิเงะโกะประสูติเมื่อ พ.ศ. 1685 เป็นน้องเมียของ ไทระ โนะ คิโยโมริ ขุนนางผู้กุมอำนาจในราชสำนักในขณะนั้นต่อมาได้เข้าถวายตัวเป็นพระสนมเมื่อราว พ.ศ. 1703 และมีพระประสูติกาล เจ้าชายโนะบุฮิโตะ ซึ่งต่อมาขึ้นสืบราชบัลลังก์เป็น จักรพรรดิทะกะกุระ เมื่อ พ.ศ. 1704 จากนั้นจึงได้ออกบวชเป็นชีมีฉายาทางธรรมว่า เคนชุนมงอิง (建春門院)
พระสนมชิเงะโกะสิ้นพระชนม์ในรัชสมัยจักรพรรดิทะกะกุระเมื่อวันที่ 14 สิงหาคม พ.ศ. 1719 ขณะพระชนมายุเพียง 34 พรรษา
ฟุจิวะระ โนะ โชะกุชิ

ฟุจิวะระ โนะ โชะกุชิ ( , 1700 - 15 ตุลาคม 1771) พระชายาใน จักรพรรดิทะกะกุระ จักรพรรดิองค์ที่ 80 เป็นพระราชมารดาใน จักรพรรดิโกะ-โทะบะ จักรพรรดิองค์ที่ 82 และเป็น พระอัยยิกา (ย่า) ใน จักรพรรดิโกะ-โฮะริกะวะ
พระชายาโชะกุชิประสูติเมื่อ พ.ศ. 1700 ในตระกูลโบะมงซึ่งเป็นสาขาย่อยของ ตระกูลฟุจิวะระ ต่อมาได้เข้าถวายตัวเป็นพระสนมในจักรพรรดิทะกะกุระต่อมาได้เลื่อนขึ้นเป็นพระชายาและได้มีพระประสูติกาล เจ้าชายทะกะฮิระ ที่ต่อมาคือ จักรพรรดิโกะ-โทะบะ เมื่อวันที่ 6 สิงหาคม พ.ศ. 1723
เมื่อจักรพรรดิทะกะกุระเสด็จสวรรคตใน พ.ศ. 1724 ขณะที่เจ้าชายทะกะฮิระมีพระชนมายุเพียง 1 พรรษาพระชายาโชะกุชิก็ได้ออกบวชเป็นแม่ชีมีฉายาทางธรรมว่า ชิชิโจ-อิง  จนกระทั่งสิ้นพระชนม์ในรัชสมัยของ จักรพรรดิโกะ-โฮะริกะวะ ผู้เป็นพระราชนัดดาเมื่อวันที่ 15 ตุลาคม พ.ศ. 1771 ขณะมีพระชนมายุได้ 71 พรรษา
อีเอฟแอลลีกวัน ฤดูกาล 2016–17

อีเอฟแอลลีกวัน ฤดูกาล 2016–17 (หรือเรียกว่า สกายเบตลีกวัน ด้วยเหตุผลด้านผู้สนับสนุน) เป็นการแข่งขันอีเอฟแอลลีกวันฤดูกาลแรกของลีกภายใต้ชื่อปัจจุบันและในฤดูกาลที่ 24 ภายใต้รูปแบบการแบ่งลีกปัจจุบัน
== การเปลี่ยนแปลงทีม ==
===จากลีกอื่นเข้ามาสู่ลีกวัน===
เลื่อนชั้นมาจาก อีเอฟแอลลีกทู ฤดูกาล 2015–16
นอร์แทมป์ตัน ทาวน์
ออกซฟอร์ด ยูไนเต็ด
บริสตอล โรเวอส์
เอเอฟซี วิมเบิลดัน
ตกชั้นจาก ฟุตบอลลีกแชมเปียนชิป ฤดูกาล 2015–16
ชาร์ลตันแอทเลติก
มิลตัน คีนส์ ดอนส์
โบลตันวอนเดอเรอส์
===จากลีกวันไปลีกอื่น===
เลื่อนชั้นสู่ ฟุตบอลลีกแชมเปียนชิป ฤดูกาล 2016–17
วีแกน แอทเลติก
เบอร์ตัน อัลเบียน
บาร์นสลีย์
ตกชั้นสู่ ฟุตบอลลีกทู ฤดูกาล 2016–17
ดองคัสเตอร์ โรเวอส์
แบล็กพูล
โคลเชสเตอร์ ยูไนเต็ด
ครูว์ อเล็กซานดรา
== ทีม ==
ทีมเข้าแข่งขันทั้งหมด 24 ทีม โดยเป็น 17 ทีมจากในฤดูกาล 2015-16, 3 ทีมที่ตกชั้นจากฟุตบอลลีกแชมเปียนชิป ฤดูกาล 2015–16 และอีก 4 ทีมที่เลื่อนชั้นจากฟุตบอลลีกทู ฤดูกาล 2015-16
== สนามและที่ตั้ง ==
== เปลี่ยนผู้จัดการทีม ==
== ตารางคะแนน ==
=== รอบเพลย์ออฟ ===
== ผลการแข่งขัน ==
==ผู้ทำประตูสูงสุด==
== อ้างอิง ==
อีเอฟแอลลีกวัน
ซัลบูทามอล

ซัลบูทามอล (Salbutamol) หรือ อัลบูเทอรอล (Albuterol) หรือชื่อทางการค้าคือ เว็นโทลิน (Ventolin) เป็นยาประเภทสารขยายหลอดลม ใช้เพื่อรักษาโรคหืดและโรคปอดอุดกั้นเรื้อรัง (COPD) นอกจากนี้ยังอาจใช้เพื่อรักษาภาวะระดับโพแทสเซียมในเลือดสูง ยาประเภทนี้มักใช้โดยวิธีการสูดดมหรือฉีดพ่นละออง แต่ก็มีแบบที่เป็นเม็ดสำหรับทานและแบบที่ฉีดเข้าหลอดเลือดดำเช่นกัน  โดยแบบสูดดมจะออกฤทธิ์ภายใน 15 นาทีและคงฤทธิ์ได้ตั้งแต่ 2 ถึง 6 ชั่วโมง
การใช้ซัลบูทามอลอาจก่อให้เกิดอาการข้างเคียง อาการข้างเคียงทั่วไปได้แก่ เวียนศีรษะ, ปวดศีรษะ, อัตราชีพจรเร็ว และรู้สึกกระวนกระวาย ส่วนอาการข้างเคียงแบบรุนแรงได้แก่ การบีบเกร็งของหลอดลมเฉียบพลัน, อัตราชีพจรไม่สม่ำเสมอ และระดับโพแทสเซียมในเลือดต่ำ ยาชนิดนี้สามารถใช้ในระหว่างตั้งครรภ์และให้นมบุตรได้ แต่เพื่อความปลอดภัยควรงดใช้หรือใช้ในปริมาณน้อย ราคาขายส่งยาชนิดนี้ในประเทศกำลังพัฒนา ณ ปี ค.ศ. 2014 อยู่ที่ 1.12–2.64 ดอลลาร์สหรัฐต่อ 200 โดส
== การใช้ทางการแพทย์ ==
โดยทั่วไปแล้วซัลบูทามอล จะใช้ในการรักษาภาวะหลอดลมหดเกร็ง (เนื่องจากสาเหตุใด ๆ เช่นอาการหอบหืดจากภูมิแพ้ หรืออาการที่เกิดจากการออกกำลังกาย) และใช้ในการรักษาโรคปอดอุดกั้นเรื้อรัง นอกจากนี้ยังเป็นหนึ่งในยาสามัญที่สุดที่ใช้ในการช่วยหายใจ (ยาขยายหลอดลมระยะสั้นเพื่อบรรเทาอาการหอบหืด)
ในฐานะที่เป็นยากลุ่มเบตาทูอะโกนิสต์ (β agonist) ซัลบูทามอลยังใช้ในทางสูติศาสตร์อีกด้วย การให้ซัลบูทามอลทางหลอดเลือดดำสามารถใช้เป็นยาระงับการหดรัดตัวของมดลูก (tocolytic) เพื่อชะลอการคลอดก่อนกำหนด แม้ว่าจะเป็นที่นิยมใช้แทนยา เช่น อะโทซิบาน (atosiban) และริโทดรีน (ritodrine) แต่ต่อมาได้ถูกแทนที่เป็นส่วนใหญ่ด้วยไนเฟดิปีน (nifedipine) ที่เป็นแคลเซียมแชนแนลบล็อกเกอร์ ซึ่งมีประสิทธิภาพมากกว่าและออกฤทธิ์ยับยั้งได้ดีกว่า
มีการใช้ซัลบูทามอล ในการรักษาภาวะโพแทสเซียมสูงเฉียบพลัน จากการช่วยกระตุ้นการไหลเวียนของโพแทสเซียมเข้าสู่เซลล์ ทำให้โพแทสเซียมในเลือดลดลง
== การใช้ในสัตว์ ==
ความเป็นพิษต่ำของซัลบูทามอล ทำให้ปลอดภัยสำหรับสัตว์อื่น ๆ จึงเป็นทางเลือกในการรักษาภาวะทางเดินหายใจอุดกั้นเฉียบพลันในสายพันธุ์ส่วนใหญ่ โดยมักใช้รักษาอาการหดเกร็งของหลอดลมหรืออาการไอในแมวและสุนัข และใช้เป็นยาขยายหลอดลมในม้าที่มีอาการกำเริบของภาวะอุดกั้นทางเดินหายใจเรื้อรัง นอกจากนี้ยังสามารถใช้ในกรณีฉุกเฉินเพื่อรักษาแมวที่มีอาการของโรคหืดได้
ผลกระทบที่เป็นพิษต้องใช้ในปริมาณที่สูงมาก ซึ่งการใช้ยาเกินขนาดส่วนใหญ่เกิดจากการที่สุนัขแทะและเจาะขวดยาสูดพ่นหรือยาพ่นฝอยละออง
==อ้างอิง==
สารขยายหลอดลม
ยาหลักขององค์การอนามัยโลก
ฟีนอล
แอลกอฮอล์ปฐมภูมิ
แอลกอฮอล์ทุติยภูมิ
เอมีนทุติยภูมิ
สารผสมราซีมิก
สารเคมีสำหรับเวชศาสตร์ฉุกเฉิน
ฟูจิวาระ โนะ นาริโกะ

ฟูจิวาระ โนะ นาริโกะ (藤原得子; ค.ศ. 1117 – 22 ธันวาคม ค.ศ. 1160) ยังเป็นที่รู้จักกันในนาม บิฟุคุมง-อิง  เป็นจักรพรรดินีใน จักรพรรดิโทบะ จักรพรรดิองค์ที่ 74 และเป็นพระราชมารดาใน จักรพรรดิโคโนเอะ จักรพรรดิองค์ที่ 76
==ประวัติ==
จักรพรรดินีนาริโกะประสูติเมื่อ พ.ศ. 1660 เป็นธิดาของ ฟุจิวะระ โนะ นะงะซะเนะ ผู้ดำรงตำแหน่ง ชูนะงง ต่อมาได้เข้าถวายตัวต่ออดีตจักรพรรดิโทบะเป็นพระสนมขั้น 3 และมีพระประสูติกาล เจ้าชายโนริฮิโตะ หรือต่อมาคือ จักรพรรดิโคโนเอะ ใน พ.ศ. 1682 ทำให้พระนางได้เลื่อนขึ้นเป็นพระสนมเอก
หลังจากนั้น 3 เดือนอดีตจักรพรรดิโทบะได้สถาปนาเจ้าชายโนริฮิโตะให้เป็นรัชทายาทและผู้สืบราชบัลลังก์ต่อจากจักรพรรดิซูโตกุ จักรพรรดิองค์ที่ 75 ทำให้จักรพรรดิซูโตกุมิพอพระทัยเพราะทรงอยากให้พระราชโอรสของพระองค์เองเป็นรัชทายาทและผู้สืบราชบัลลังก์
ใน พ.ศ. 1685 ไดโจโฮโอ โทบะได้บีบบังคับให้จักรพรรดิซูโตกุสละราชบัลลังก์เนื่องจากอดีตจักรพรรดิโทบะได้กล่าวหาว่าจักรพรรดิซูโตกุมิใช่โอรสของพระองค์แต่เป็นโอรสของอดีตจักรพรรดิชิรากาวะ และให้เจ้าชายนาริฮิโตะพระโอรสองค์เล็กเป็นพระโอรสบุญธรรมในจักรพรรดินีคิโยะโกะอดีตจักรพรรดินีในอดีตจักรพรรดิซูโตกุและขึ้นสืบราชบัลลังก์ต่อมาเป็น จักรพรรดิโคโนเอะ ทำให้พระสนมนาริโกะได้รับการสถาปนาเป็นพระจักรพรรดินีและพระพันปีหลวงซึ่งจักรพรรดินีนาริโกะได้ทำการเลือก ฟุจิวะระ โนะ ชิเมะโกะ ผู้เป็นพระญาติเข้ามาเป็นจักรพรรดินี (中宮) ในจักรพรรดิโคโนเอะเมื่อ พ.ศ. 1691 ทำให้จักรพรรดินีนาริโกะได้กุมอำนาจในราชสำนัก
ในปีต่อมาคือ พ.ศ. 1692 จักรพรรดินีนะริโกะได้ออกบวชเป็นแม่ชีโดยมีฉายาทางธรรมว่า บิฟูกูมง-อิง (美福門院) แต่ยังกุมอำนาจในราชสำนักเมื่อจักรพรรดิโคโนเอะเสด็จสวรรคตอย่างกะทันหันโดยไร้รัชทายาทใน พ.ศ. 1698 ท่านบิฟุคุมง-อิงได้ทำการเลือก เจ้าชายมาซาฮิโตะ พระโอรสในจักรพรรดินีทามาโกะอดีตจักรพรรดินีในอดีตจักรพรรดิโทบะผู้เป็นพระเชษฐาต่างพระราชมารดาของจักรพรรดิโคโนเอะเป็นพระโอรสบุญธรรมและได้สืบราชบัลลังก์ต่อมาเป็นจักรพรรดิโกะ-ชิรากาวะ
ท่านบิฟุคุมง-อิงหรืออดีตจักรพรรดินีนาริโกะสิ้นพระชนม์เมื่อวันที่ 18 ธันวาคม พ.ศ. 1703 ขณะพระชนมายุเพียง 43 พรรษา
==อ้างอิง==
== ข้อมูล ==
บุคคลในยุคเฮอัง
ตระกูลฟุจิวะระ
บัววิชตา

บัววิชตา (Boa Vista, , ) เป็นเมืองหลวงของรัฐโฮไรมา ตั้งอยู่ฝั่งตะวันตกของลุ่มแม่น้ำบรังกู เมืองตั้งอยู่ห่างจากชายแดนบราซิลที่ติดกับประเทศเวเนซุเอลาราว  เป็นเมืองหลวงของรัฐเพียงแห่งเดียวในประเทศบราซิลที่อยู่ซีกโลกเหนือทั้งหมด บัววิชตาเป็นเทศบาลที่มีประชากรมากที่สุดในรัฐโฮไรมา โดยประชากรครึ่งหนึ่งของรัฐอาศัยอยู่ที่เมืองนี้
==ภูมิอากาศ==
==บุคคลสำคัญ==
Miquéias Fernandes (1950–2020) นักการเมืองและบาดหลวง
Johnathan de Jesus (เกิด ค.ศ. 1983) นักการเมือง
Thiago Maia (เกิด ค.ศ. 1997) นักฟุตบอล
Luiz Altamir Melo (เกิด ค.ศ. 1996) นักว่ายน้ำ
Shéridan Oliveira (เกิด ค.ศ. 1984) นักการเมืองและนักจิตวิทยา
Eliakin Rufino (เกิด ค.ศ. 1956) นักกวี, นักร้อง, นักเขียน, ศาสตราจารย์สาขาปรัชญา และนักข่าว
== อ้างอิง ==
==แหล่งข้อมูลอื่น==
Site of Boa Vista's City Hall 
เมืองหลวงของรัฐในประเทศบราซิล
นิโคลัส กริมชอว์

เซอร์ นิโคลัส กริมชอว์ (Nicholas Grimshaw, CBE, PPRA; เกิด 9 ตุลาคม ค.ศ. 1939) เป็นสถาปนิกที่มีชื่อเสียงชาวอังกฤษ ออกแบบอาคารสมัยใหม่หลายหลัง อย่างเช่น สถานีรถไฟนานาชาติวอเทอร์ลูและโครงการอีเดนในคอร์นวอลล์ เขาเคยเป็นประธานรอยัลอะคาเดมีออฟอาตส์ระหว่างปี ค.ศ. 2004 ถึง 2011 เขาเป็นประธานบริษัทกริมชอว์อาร์คิเทกส์ (เดิมชื่อ นิโคลัส กริมชอว์ และหุ้นส่วน)
==อ้างอิง==
==แหล่งข้อมูลอื่น==
สถาปนิกชาวอังกฤษ
บุคคลจากสมาคมสถาปัตยกรรม วิทยาลัยสถาปัตยกรรม
เซอร์
ผู้อำนวยการรอยัลอะคาเดมีออฟอาตส์
บุคคลจากเทศมณฑลอีสต์ซัสเซกซ์
ธนพล พีชะพัฒน์

ธนพล พีชะพัฒน์ (เกิด 11 กุมภาพันธ์ พ.ศ. 2534) ชื่อเล่น ปั้น เป็นนักแสดงชาวไทย จบการศึกษาจากสถาบันเทคโนโลยีนานาชาติสิรินธร หรือที่คนทั่วไปรู้จักในชื่อ วิศวะอินเตอร์ มหาวิทยาลัยธรรมศาสตร์ (SIIT)
เข้าสู่วงการบันเทิงด้วยการชักชวนจาก ศุภชัย ศรีวิจิตร (เอ) ปัจจุบันเป็นนักแสดงของ สถานีวิทยุโทรทัศน์ไทยทีวีสีช่อง 3  เริ่มมีผลงานที่เป็นที่รู้จักจากละครเรื่องแรก ใต้เงาจันทร์  รับบท เก็ท ในปี พ.ศ. 2558 และเป็นที่รู้จักมากขึ้นจากบท ปั๊ม ในละครเรื่องพ่อยุ่งลุงไม่ว่าง พ.ศ. 2560
== ประวัติ ==
ธนพล หรือ ปั้น เกิดเมื่อวันที่ 11 กุมภาพันธ์ พ.ศ. 2534 เป็นลูกชายคนเล็ก ในบรรดาพี่น้องผู้ชายทั้งหมด 3 คน เมื่อครั้งศึกษาอยู่ระดับชั้นมัธยมที่โรงเรียนเซนต์คาเบรียล เคยเป็นมือเบสและฟอร์มวงชื่อ ‘โชเล่’ เข้าประกวด ฮอตเวฟมิวสิกอวอร์ดส์ (Hotwave Music Award) เข้ารอบ 30 วงสุดท้าย
ปัจจุบัน ปั้น ธนพล เป็นนักแสดงของ สถานีโทรทัศน์ไทยทีวีสีช่อง 3 ภายใต้สังกัด ทีวีซีน  และเริ่มมีผลงานการแสดงที่เป็นที่รู้จักจากละครเรื่องแรก ใต้เงาจันทร์  โดยรับบทเป็น เก็ท เพื่อนสนิทของ พบู หรือ เฟลอร์  ซึ่งรับบทโดย ราศรี บาเล็นซิเอก้า (มาร์กี้) เข้าสู่วงการบันเทิงด้วยการชักชวนจาก   ศุภชัย ศรีวิจิตร (เอ) และประกอบธุรกิจส่วนตัวในฐานะกรรมการบริหาร Star Skin Korea และ เฟรนไชส์ไก่ทอดอร่อยเหาะ
== การศึกษา ==
จบการศึกษาระดับประถมศึกษาและมัธยมศึกษาที่โรงเรียนเซนต์คาเบรียล รุ่นที่ 88
จบการศึกษาระดับปริญญาตรีจากสถาบันเทคโนโลยีนานาชาติสิรินธร มหาวิทยาลัยธรรมศาสตร์ (SIIT) รุ่นที่ 18
== ผลงาน ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
{|class="wikitable"
! พ.ศ. !! เรื่อง !! บทบาท
|-
| rowspan = "1" align = "center"| 2558 || align = "center"| ใต้เงาจันทร์ || align = "center"| เก็ท
|-
| rowspan = "2" align = "center"| 2560 || align = "center"| เพชรกลางไฟ || align = "center"| อนุวัฒน์
|-
| align = "center"| พ่อยุ่งลุงไม่ว่าง || align = "center"| วิทิต (ปั๊ม)
|-
| rowspan = "4" align = "center"| 2561 || align = "center"| ชั่วโมงต้องมนต์ || align = "center"| รอม
|-
| align = "center"| หนึ่งด้าวฟ้าเดียว || align = "center"| ขุนเทพชำนาญ
|-
| align = "center"| ดั่งพรหมลิขิตรัก || align = "center"| ชวาลา พิริยะศักดิ์ (คุณต้น)
|-
| align = "center"| ชาติเสือพันธุ์มังกร || align = "center"| กานต์
|-
| rowspan = "1" align = "center"| 2562 || align = "center"| ลับลวงใจ || align = "center"| แฟนเก่าของกิ๊ฟ
|-
| rowspan = "3" align = "center"| 2564 || align = "center"| มายาเสน่หา || align = "center"| เอกทัต (ทัต)
|-
| align = "center"| สองเสน่หา || align = "center"| เต้ (แฟนเก่าเดือนหยาด) (รับเชิญ)
|-
| align = "center"| แก่นแก้ว || align="center"| ยอด
|-
| rowspan = "1" align = "center"| 2566 || align = "center"| มาตาลดา || align = "center"| เปา (ตอนหนุ่ม) (รับเชิญ)
|-
|2567
|เหนือ
พรหมลิขิต
|
|}
=== ละครเวที ===
=== มิวสิควีดิโอ ===
== อ้างอิง ==
== แหล่งข้อมูลอื่น ==
นักแสดงชายชาวไทย
นักแสดงละครโทรทัศน์ชายชาวไทย
นักแสดงสังกัดช่อง 3
บุคคลจากกรุงเทพมหานคร
บุคคลจากโรงเรียนเซนต์คาเบรียล
บุคคลจากสถาบันเทคโนโลยีนานาชาติสิรินธร มหาวิทยาลัยธรรมศาสตร์
วีรนคร

วีรนคร (город-герой, gorod-geroy, місто-герой, misto-heroy, горад-герой, horad-heroy) เป็นชื่อเมืองเกียรติยศของสหภาพโซเวียตโดยมอบให้กับ 12 เมืองที่เข้าร่วมในแนวรบด้านตะวันออก รวมไปถึงป้อมแบรสต์ที่ได้รับเกียรติป้อมวีรชน
วีรนครจะได้รับดาวทองและเครื่องอิสริยาภรณ์เลนินและใบประกาศจากสถาประธานสภาเปรซีเดียมแห่งสภาโซเวียตสูงสุด เมืองที่ได้จะสร้างอนุสาวรีย์เพื่อเป็นเกียรติ
== ประวัติ ==
สำหรับ "วีรนคร" ได้รับการประกาศจากหนังสือพิมพ์ ปราฟดา ในช่วงปี ค.ศ. 1942 โดยประกาศอย่างเป็นทางการประกาศในวันที่ 1 พฤษภาคม ค.ศ. 1945 โดยโจเซฟ สตาลิน ตามคำสั่งผู้บัญชาการสูงสุดที่ 20 โดยมอบให้กับวีรนคร 5 แห่ง ได้แก่ เลนินกราด, สตาลินกราด, เซวัสโตปอล และออแดซา
ในวันที่ 22 มิถุนายน ค.ศ. 1961 (ครบรอบ 20 ปีแห่งจุดเรื่มต้นของแนวรบด้านตะวันออก) เคียฟได้รับมอบตำแหน่งใน ประกาศ ได้มีการมอบเครื่องอิสริยาภรณ์เลนินให้เคียฟรวมกับมอบเหรียญ "สำหรับการป้องกันที่เคียฟ"
ต่อมาในวันที่ 8 พฤษภาคม ค.ศ. 1965 ในช่วงครบรอบ 20 ปีในชัยชนะเหนือเยอรมนีในมหาสงครามของผู้รักชาติ มีประกาศจากคณะกรรมการบริหารสูงสุดแห่งสภาโซเวียตสูงสุด ว่ามีเมืองได้รับเกียรติเป็นวีรนคร คือ เลนินกราด, สตาลินกราด, เคียฟ, เซวัสโตปอล และออแดซา ได้มีการมอบตำแหน่งให้กับมอสโก และอีกแห่งคือแบรสต์สำหรับ ป้อมวีรชน
และต่อมาได้มีการมอบยศนี้ต่อเมืองอื่น ๆ ดังนี้
14 กันยายน ค.ศ. 1973: เคียร์ชและโนโวรอสซีสค์
26 มิถุนายน ค.ศ. 1974: มินสค์
7 ธันวาคม ค.ศ. 1976: ตูลา
6 พฤษภาคม ค.ศ. 1985: มูร์มันสค์และสโมเลนสค์
== สมุดภาพอนุสาวรีย์ ==
ไฟล์:Мельница Гергардта (1).jpg|เสาอนุสรณ์แห่งเกียรติภูมิที่วอลโกกราด
ไฟล์:Площа Перемоги.jpg|เสาอนุสรณ์แห่งเกียรติภูมิที่เคียฟ
ไฟล์:Minsk the hero city.jpg|เสาอนุสรณ์แห่งเกียรติภูมิที่มินสค์
ไฟล์:10 April Square.jpg|เสาอนุสรณ์แห่งเกียรติภูมิที่ออแดซา
ไฟล์:Sevastopol Obelisk Bayonet-sail IMG 3982 1725.jpg|เสาอนุสรณ์แห่งเกียรติภูมิที่เซวัสโตปอล
ไฟล์:Kerch Mitridat.sea.jpg|เสาอนุสรณ์แห่งเกียรติภูมิที่เคียร์ช
== อ้างอิง ==
สหภาพโซเวียต
Mega Clever ฉลาดสุดสุด

Mega Clever ฉลาดสุดสุด (clever! – Die Show, die Wissen schafft) เป็นรายการโทรทัศน์แนวทดลองวิทยาศาสตร์ของเยอรมนีออกอากาศครั้งแรกทางช่อง Sat.1 ในวันที่ 3 มกราคม 2004 โดยมีพิธีกรประจำรายการคือ Barbara Eligmann และ Wigald Boning
== การออกอากาศในต่างประเทศ ==
Mega Clever ฉลาดสุดสุด'ได้ออกอากาศไปต่างประเทศทั้งใน จีน (CCTV), อิตาลี (Rai Uno), สเปน, ฝรั่งเศส (France 2), เดนมาร์ก, รัสเซีย, โปแลนด์ (TVN), ฮังการี, เช็กเกีย (Nova), โรมาเนีย และ สโลวาเกีย
ส่วนในประเทศไทย Mega Clever ฉลาดสุดสุด เคยออกอากาศทางช่องโมเดินไนน์ ทีวี ประมาณปี 2549 ถึง 2550
== บรรณานุกรม ==
Wigald Boning, Barbara Eligmann Clever! Das Wissensbuch owohlt Taschenbuch Verlag 2006 ISBN=3-499-62150-9 Seiten=224
== แหล่งข้อมูลอื่น ==
Quotenmeter.de: Wissensshow «Clever!» nach China verkauft, 13. Oktober 2005 (Zugriff am 13.&nbsp;Dezember 2013)
รายการโทรทัศน์เยอรมัน